Up-29/02
Natisni
Opravilna št.:
Up-29/02
Datum odločitve:
21. 1. 2003
ECLI:
ECLI:SI:USRS:2003:Up.29.02
Akt:
Ustavna pritožba A. A. zoper sodbo Vrhovnega sodišča št. VIII Ips 39/2001 z dne 13. 11. 2001 v zvezi s sodbama Višjega delovnega in socialnega sodišča št. Psp 179/98 z dne 18. 5. 2000 in Delovnega in socialnega sodišča v Ljubljani št. Ps 1247/95 z dne 3. 9. 1998
Izrek:
Ustavna pritožba A. A. zoper sodbo Vrhovnega sodišča št. VIII Ips 39/2001 z dne 13. 11. 2001 v zvezi s sodbama Višjega delovnega in socialnega sodišča št. Psp 179/98 z dne 18. 5. 2000 in Delovnega in socialnega sodišča v Ljubljani št. Ps 1247/95 z dne 3. 9. 1998 se ne sprejme.
Evidenčni stavek:
Ker očitno ne gre za kršitev človekovih pravic ali temeljnih svoboščin, Ustavno sodišče ustavne pritožbe ni sprejelo v obravnavo.
Geslo:
5.3.13.18 - Temeljne pravice - Državljanske in politične pravice - Procesna jamstva, pravica do obrambe in poštenega sojenja - Enakost orožij.
Pravna podlaga:
Člen 22, Ustava [URS]

Člen 55.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
21. 1. 2002
Vrsta odločitve:
sklep
Vrsta rešitve:
nesprejem ustavne pritožbe
Dokument:
US22030
Up-29/02 -
3. 2. 2003
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 21. januarja 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Vrhovnega sodišča št. VIII Ips 39/2001 z dne 13. 11. 2001 v zvezi s sodbama Višjega delovnega in socialnega sodišča št. Psp 179/98 z dne 18. 5. 2000 in Delovnega in socialnega sodišča v Ljubljani št. Ps 1247/95 z dne 3. 9. 1998 se ne sprejme.
Obrazložitev
1. Pritožnica izpodbija sodbe, s katerimi je bila zavrnjena njena zahteva, da se ji čas zaposlitve v Zvezni republiki Z. od marca 1966 do avgusta 1967 prizna kot čas podaljšanega zavarovanja in všteje v pokojninsko dobo. Zahteva je bila zavrnjena, ker jo je vložila po preteku roka, določenega v Sklepu o spremembi in dopolnitvi Sklepa o pogojih, višini in načinu plačevanja prispevkov za podaljšano zavarovanje (Uradni list RS, št. 30/84). Pritožnica navaja, da zahtevo uveljavlja tako pozno zato, ker ni pričakovala, da bo ostala brez dela, sedaj pa je ob njeni starosti in 17 letih delovne dobe zanjo pomemben vsak mesec, ko je delala.
2. Ustavna pritožba je posebno pravno sredstvo, ki je dopustno zoper posamične akte državnih organov, organov lokalnih skupnosti in nosilcev javnih pooblastil, kadar se z njimi posega v človekove pravice ali temeljne svoboščine. Ustavno sodišče pri tem presojanju ni inštanca rednim sodiščem. O konkretnih zahtevkih ne more odločati namesto drugih organov, niti pri njih posredovati za drugačno odločitev.
3. Izpodbijana sodba je bila izdana v zvezi z vprašanjem, ali je pritožnici mogoče priznati pravico do podaljšanega zavarovanja. S stališčem, da zakon tega ne omogoča, sodišče zakona ni uporabilo tako, da bi mu dalo vsebino, ki bi bila v neskladju z Ustavo, kar bi lahko pomenilo kršitev 22. člena Ustave. Drugih kršitev človekovih pravic, ki naj bi bile pritožnici storjene z izpodbijano sodbo, pritožnica ne zatrjuje. Ker glede na navedeno ustavna pritožba očitno ni utemeljena, je Ustavno sodišče ni sprejelo.
4. Senat Ustavnega sodišča je sprejel ta sklep na podlagi prve alineje drugega odstavka 55. člena ZUstS in na podlagi prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan